


Azken urteetan areagotu egiten ari da kalean edozein jarduera politiko burutzeko orduan su- 
fritzen ari garen presio poliziala. Egiten dena edozer dela ere (propaganda, ekimenak, mani- 
festazioak...) arraroa da gutariko kideren bat identifikatu eta isuna jasotzen ez duen eguna, 
gehienetan Mozal Legea erabilita. 


Hainbat izan dira azkenaldi honetan Bilboko SORTUtik kalean burutu ditugun ekimenak; Iber- 
drolaren tarifazoa salatzeko, Ilgor Gonzalez preso politikoaren heriotzari erantzuteko, lan he- 
riotzak eta prekarietatea salatzeko, presoen eskubideak aldarrikatzeko, Krisia Kapitalak 
ordain dezan eskatzeko, faxismoari aurre egiteko, torturaren aurka edota auzoetan propa- 
ganda ekimen ugari. 


Pasa den Maiatzaren laren harira Gran Viako Confebasken egoitza aurrean prekarietatea eta 
lan heriotzak salatzeko egin genuen ekimenagatik isun txaparrada heldu zaizkigu. 6.000 eu- 
rotik gorako isunak jaso ditugu ekimen honetean parte hartu genuen 11 kidek. Horrez gain, 
asko eta asko dira beste ekimenetan parte hartzeagatik edo propaganda jartzeagatik auzo 
ezberdinetan isunak ordaindu jaso dituzten militanteak (12.000€ baino gehiago isunetan), 
poliziaren interbentzioetan zaurituak, edota epaiketen zain dauden kideak. 


Gauzak horrela, gogor salatu nahi dugu PNV-ren Jaurlaritzak eta Udal Gobernuak adierazpen 
politiko oro kaleetatik ezabatzeko duen estrategia errepresiboa. Bere eskuetan dituen medio 
guztiak erabiltzen ditu kalean ematen diren jarduera politikoak jazartzeko: Ertzaintza, Udal- 
tzaingoa, garbiketa zerbitzu bereziak... Une honetan gehien bat isun ekonomikoak dira gaur 
egun disidentziaren aurka eta jarduera politikoa baldintzatzeko erabiltzen duten arma nagu- 
sietako bat. 


Gainera, aipatu bezala, isun hauek guztiak Mozal Legea erabilita aplikatzen ditu, PNV-k pu- 
blikoki behin eta berriz adierazi izan duenean lege honen aurka dagoela. 


Honen aurrean SORTUtik mezu argi bat zabaldu nahi dugu: ez diogu inoiz kalean jarduera po- 
litikoa burutzeko dugun eskubideari uko egingo. Are gehiago, medio komunikatibo nagusiek 
gure jarduera etengabe isiltzen dutela jakitun izanda. Oztopoak oztopo, kalean jarraituko 
dugu gure aldarriak zabaltzen, betidanik izan dugun indar eta determinazio berarekin. Horre- 
tarako, eta EAJ-ren estrategia errepresiboa zein den ikusita, Borroka Itsulapiko baten tresna 
sortuko dugula jakinarazi nahi dugu. Jai dute gure jarduera isunen bitartez eten nahi baldin 
badute, antolakuntza eta elkartasunaren bitartez erantzuten jarraituko baitugu. BILBON BO- 
RROKAN AURRERA egingo dugu! 


Bide horretan, Borroka Itsulapikoa ekarpena egiteko deia, eta batez ere, kalean aldarri poli- 
tikoak zabaltzen jarraitzeko deia luzatu nahi dugu SORTUtik. Herriaren eta jendearen aldarri 
politikoen sustraiak kalean daudelako, eta kalean egoten jarraituko dutelako. 


BILBON BORROKAN AURRERA! Zo 
JAZARPENA ZEAK KAMERAK 





